স্টাফ রিপোর্টার ॥ শায়েস্তাগঞ্জ নতুন ব্রীজ এলাকায় ইরান মিয়া (২০) নামের এক যুবক ট্রাক্টরের ধাক্কায় আহত হয়েছে। গুরুতর আহত অবস্থায় তাকে উদ্ধার করে হবিগঞ্জ সদর হাসপাতালে ভর্তি করা হয়েছে। সে নিশাপট গ্রামের হোসেন আলীর পুত্র। গতকাল মঙ্গলবার সকালে এ দুর্ঘটনা ঘটে। আহত সূত্রে জানা যায়, ওই সময় ইরান মিয়া নতুন ব্রীজের কাজে যাচ্ছিলেন। এ সময় পেছন দিক থেকে আসা একটি ট্রাক্টর তাকে ধাক্কা দিলে তিনি গুরুতর আহত হয়। তাকে উদ্ধার করে হাসপাতালে নিয়ে আসে স্থানীয় লোকজন।